PATVIRTINTA

Lietuvos radijo ir televizijos komisijos

2018 m. birželio 20 d. sprendimu Nr. KS-37

(Lietuvos radijo ir televizijos komisijos

2024 m. birželio 12 d. sprendimo Nr. KS-113

redakcija)

**Ūkio subjekto, vykdančio radijo programOS transliavimo veiklą, planinio patikrinimo KONTROLINIS KLAUSIMYNAS**

(Lietuvos radijo ir televizijos komisijos administracijos 20\_\_ m. \_\_\_\_\_\_\_\_\_\_\_\_ d. patikrinimo akto Nr. \_\_\_ priedas)

**I. BENDRA INFORMACIJA**

|  |
| --- |
| 1. Radijo programos (-ų) transliuotojo pavadinimas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2. Įmonės kodas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3. Kontaktai (el. paštas; tel. Nr.): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  4.Adresas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  5. Transliuojama (-os) radijo programa (-os):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  6. Ūkio subjektą atstovaujantis asmuo (pareigos, vardas, pavardė):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  7. Patikrinimo pradžios ir pabaigos datos: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  8. Patikrinimo teisinis pagrindas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**II. KONTROLINIAI KLAUSIMAI**

|  |  |  |  |  |  |
| --- | --- | --- | --- | --- | --- |
| Eil. Nr. | Klausimas | Atitiktis teisės aktų reikalavimams | | | Pastabos |
| Taip | Ne | Neaktualu (nevertinta) |  |
| 1. | Ar laikomasi draudimo radijo programose skelbti informaciją, kurioje: |  |  |  |  |
| 1.1. | skleidžiama dezinformacija, karo propaganda, kurstomas karas, raginama prievarta pažeisti Lietuvos Respublikos suverenitetą – pakeisti jos konstitucinę santvarką, kėsintis į jos nepriklausomybę arba pažeisti teritorijos vientisumą? ([1], 19 str. 1 d. 1 p.) |  |  |  |  |
| 1.2. | skatinami ar kurstomi teroristiniai nusikaltimai? ([1], 19 str. 1 d. 2 p.) |  |  |  |  |
| 1.3. | skleidžiama ar kurstoma neapykanta, tyčiojimasis, niekinimas, kurstoma diskriminuoti, smurtauti, fiziškai susidoroti su žmonių grupe ar jai priklausančiu asmeniu dėl amžiaus, lyties, lytinės orientacijos, etninės priklausomybės, rasės, tautybės, pilietybės, kalbos, kilmės, socialinės padėties, negalios, tikėjimo, įsitikinimų, pažiūrų ar religijos pagrindu? ([1], 19 str. 1 d. 3 p.) |  |  |  |  |
| 1.4. | skleidžiama, propaguojama ar reklamuojama pornografija, taip pat propaguojamos ir (ar) reklamuojamos seksualinės paslaugos, lytiniai iškrypimai? ([1], 19 str. 1 d. 4 p.) |  |  |  |  |
| 1.5. | propaguojamas ir (ar) reklamuojamas narkotinių, psichotropinių ir (ar) kitų psichologinę priklausomybę sukeliančių medžiagų vartojimas, taip pat psichologinė priklausomybė nuo azartinių lošimų? ([1], 19 str. 1 d. 5 p.) |  |  |  |  |
| 1.6. | tyčiojamasi iš žmogaus ar žmonių grupės arba žmogus ar žmonių grupė niekinami dėl tautybės, rasės, lyties, kilmės, neįgalumo, seksualinės orientacijos, socialinės padėties, kalbos, tikėjimo, įsitikinimų, pažiūrų ar kitais panašiais pagrindais? ([2], 4 str. 2 d. 12 p.) |  |  |  |  |
| 1.7. | pateikiamas savitikslis smurtas? ([2], 4 str. 4 d.) |  |  |  |  |
| 2. | Ar laikomasi draudimo skleisti informaciją, šmeižiančią, įžeidžiančią žmogų, žeminančią jo garbę ir orumą? ([1], 19 str. 2 d.) |  |  |  |  |
| 3. | Ar laikomasi draudimo skleisti neigiamą poveikį nepilnamečių vystymuisi darančią informaciją, susijusią su asmens duomenimis: |  |  |  |  |
| 3.1. | kai siejant su nusikalstama veika ar kitais teisės pažeidimais skelbiami nuo teisėsaugos institucijų ar teismo nesislapstančio įtariamojo padarius nusikalstamą veiką, kaltinamojo, nuteistojo ar nuo nusikalstamos veikos arba kitų teisės pažeidimų nukentėjusio nepilnamečio (aukos) asmens duomenys, pagal kuriuos galima nustatyti jo asmens tapatybę? ([2], 6 str. 1 p.) |  |  |  |  |
| 3.2. | kai skelbiami save sužalojusio ar mėginusio tai padaryti, nusižudžiusio ar mėginusio nusižudyti nepilnamečio asmens duomenys, pagal kuriuos galima nustatyti jo asmens tapatybę? ([2], 6 str. 2 p.) |  |  |  |  |
| 3.3. | kuria, pateikiant duomenis apie nepilnametį, žeminamas jo orumas ir (ar) pažeidžiami jo interesai? ([2], 6 str. 3 p.) |  |  |  |  |
| 3.4. | kai piktnaudžiaujant nepilnamečių pasitikėjimu ir nepatyrimu, neigiamų socialinių reiškinių kontekste pateikiamos nepilnamečių nuomonės ir vertinimai? ([2], 6 str. 4 p.) |  |  |  |  |
| 4. | Radijo programos, transliuojamos ne lietuvių kalba, yra verčiamos į lietuvių kalbą, išskyrus mokomąsias, progines, specialiąsias, muzikines ir retransliuojamas užsienio valstybių programas, taip pat transliuotojų sukurtas radijo programas, skirtas Lietuvos tautinėms mažumoms? ([1], 34 str. 3 d.) |  |  |  |  |
| 5. | Prieš programų, kuriose skleidžiama neigiamą poveikį nepilnamečių vystymuisi daranti viešoji informacija, transliavimą, po reklamos intarpų ir per programos anonsą yra įspėjama žodžiu, kad informacija gali daryti neigiamą poveikį nepilnamečių vystymuisi?  ([3], 18 p.) |  |  |  |  |
| 6. | Transliuotų radijo programų įrašai saugomi ne trumpiau kaip vienus metus nuo tos dienos, kai radijo programa buvo ištransliuota? ([1], 35 str. 1 d.) |  |  |  |  |
| 7. | Transliuojami reklamos intarpai yra aiškiai atskirti nuo kitų programos dalių garsinėmis priemonėmis jų transliavimo pradžioje ir pabaigoje. Reklamos intarpo pradžioje yra aiškiai pasakomas žodis „Reklama“, reklamos intarpo pabaigoje naudojamos bet kurios garsinės priemonės, pavyzdžiui, radijo programos šaukinys? ([4], 52 p.) |  |  |  |  |
| 8. | Reklama nedaro neigiamo poveikio nepilnamečių psichikos sveikatai, fiziniam, protiniam ir doroviniam vystymuisi ir atitinka šiuos reikalavimus: |  |  |  |  |
| 8.1. | tiesiogiai neskatina nepilnamečių pirkti ar išsinuomoti, ar rinktis prekę ar paslaugą, naudojantis nepilnamečių nepatyrimu ir patiklumu? ([2], 8 str. 3 d. 1 p.) |  |  |  |  |
| 8.2. | tiesiogiai neskatina nepilnamečių įtikinėti savo tėvus ar kitus asmenis pirkti reklamuojamas prekes ar paslaugas? ([2], 8 str. 3 d. 2 p.) |  |  |  |  |
| 8.3. | neformuoja nepilnamečių nuomonės, kad tam tikrų paslaugų ar prekių naudojimas suteiks jiems fizinį, psichologinį ar socialinį pranašumą prieš bendraamžius? ([2], 8 str. 3 d. 3 p.) |  |  |  |  |
| 8.4. | joje nesinaudojama nepilnamečių pasitikėjimu tėvais, mokytojais ar kitais asmenimis? ([2], 8 str. 3 d. 4 p.) |  |  |  |  |
| 8.5. | joje nepateikiami nepilnamečiai, patekę į pavojingas situacijas, kai nėra viešojo intereso? ([2], 8 str. 3 d. 5 p.) |  |  |  |  |
| 9. | Ar laikomasi draudimo transliuoti paslėptą reklamą? ([1], 39 str. 1 d.) |  |  |  |  |
| 10. | Ar remiamos radijo programos ir (ar) atskiros programos atitinka šiuos reikalavimus: |  |  |  |  |
| 10.1. | jokiomis aplinkybėmis jų turinys ir transliavimo laikas netvarkomas taip, kad būtų daromas poveikis radijo programos transliuotojui, jo redakcinei atsakomybei ir nepriklausomumui? ([1], 40 str. 1 d. 1 p.) |  |  |  |  |
| 10.2. | jose nėra tiesiogiai skatinama pirkti ar nuomoti prekes ar paslaugas, ypač darant specialias reklamines nuorodas į šias prekes ar paslaugas? ([1], 40 str. 1 d. 2 p.) |  |  |  |  |
| 10.3. | vartotojai yra aiškiai informuojami apie esamą rėmimo susitarimą. Programos pradžioje, jos metu ir (ar) pabaigoje tinkamu būdu pateikiant rėmėjo pavardę (pavadinimą), jo skiriamąjį ženklą, interneto svetainės adresą, yra aiškiai informuojama, kad programa yra remiama? ([1], 40 str. 1 d. 3 p.) |  |  |  |  |
| 11. | Ar laikomasi draudimo rėmėjo pristatyme skelbti šią reklaminę informaciją apie rėmėjo prekes ir (ar) paslaugas: |  |  |  |  |
| 11.1. | savybes, privalumus ir (ar) vartoti aukščiausio laipsnio būdvardžius?  ([4], 45.1 p.) |  |  |  |  |
| 11.2. | sudėtį, poveikį, kokybę ir informaciją apie gautus apdovanojimus? ([4], 45.2 p.) |  |  |  |  |
| 11.3. | kainą, naujumą rinkoje? ([4], 45.3 p.) |  |  |  |  |
| 11.4. | kitą reklaminio pobūdžio informaciją, išskiriančią rėmėjo prekę ar paslaugą?  ([4], 45.4 p.) |  |  |  |  |
| 12. | Ar laikomasi draudimo remti žinių programas? ([1], 40 str. 4 d.) |  |  |  |  |
| 13. | Ar programos rėmėjo pristatyme aiškiai nurodoma, kokią programą jis remia? ([4], 46 p.) |  |  |  |  |
| 14. | Ar laikomasi transliavimo licencijos radijo programai transliuoti sąlygų?\*  \*Taikoma tik turintiems transliavimo licenciją radijo programai transliuoti  ([1], 48 str. 1 d. 7 p.) |  |  |  |  |
| 15. | Ar ketvirtinės ataskaitos apie finansinius rezultatus yra teikiamos laikantis nustatytų terminų (ne vėliau kaip iki kito ketvirčio pirmojo mėnesio 30 dienos)?  ([5], 15 p.) |  |  |  |  |
| 16. | Ar radijo programoje ne rečiau kaip vieną kartą per valandą skelbiamas transliuojamos ar retransliuojamos radijo programos pavadinimas?  ([1], 38 str. 9 d.) |  |  |  |  |

**III. TEISĖS AKTŲ ŽYMĖJIMAS KLAUSIMYNE**

1. Lietuvos Respublikos visuomenės informavimo įstatymas;

2. Lietuvos Respublikos nepilnamečių apsaugos nuo neigiamo viešosios informacijos poveikio įstatymas;

3. Lietuvos Respublikos Vyriausybės 2010 m. liepos 21 d. nutarimas Nr. 1121 „Dėl Neigiamą poveikį nepilnamečių vystymuisi darančios viešosios informacijos žymėjimo ir skleidimo tvarkos aprašo patvirtinimo“;

4. Lietuvos radijo ir televizijos komisijos 2012 m. balandžio 11 d. sprendimas Nr. KS-58 „Dėl reikalavimų komerciniams audiovizualiniams pranešimams ir reklamos transliavimui, radijo programų ir atskirų programų rėmimo radijo ir (ar) televizijos programose įgyvendinimo tvarkos aprašo patvirtinimo“;

5. Lietuvos radijo ir televizijos komisijos 2015 m. rugsėjo 9 d. sprendimas Nr. KS-167 „Dėl informacijos apie veiklą teikimo tvarkos aprašo patvirtinimo“.

**Pastaba.** Taikant kontrolinį klausimyną turi būti vadovaujamasi aktualiomis šiame sąraše nurodytomis teisės aktų redakcijomis.

|  |  |  |
| --- | --- | --- |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| (patikrinimą atlikusio darbuotojo pareigų pavadinimas) | (parašas) | (vardas ir pavardė) |

\_\_\_\_\_\_\_\_\_\_\_\_\_\_\_\_\_\_\_\_\_